סיור בעקבות ששת נכסי העמיות

משך הסיור**: 90 דקות**

הסיור בפסקה: מתוקף חוק בית התפוצות, במהלך שנות תכנונו וקל וחומר מאז פתיחתו, הגדיר לעצמו 'אנו-מוזיאון העם היהודי' את המשימה השאפתנית לספר את סיפורו הייחודי והמתמשך של העם היהודי. סיור זה מתייחס למוזיאון 'אנו' כמקרה בוחן לאופן בו נושא העמיות, על ששת נכסיו, מתגלם בעולם היהודי באופן ויזואלי. ששת הנכסים הוא רעיון לעמיות יהודית מבית החינוך של "אנו". הוא נבנה ע"י צוותי חשיבה שסיכמו שישה נכסים השייכים לעם היודי ברחבי העולם: **אורח חיים, זיכרון היסטורי, זיקה לישראל, ערכים יהודים, תרבות, שפה**. במהלך הסיור מוזמנות/ים המשתתפות/ים לברר כיצד מבטא המוזיאון את נכסי העמיות השונים וסוגיות זהותיות שונות ודרכם לראות כיצד ישנן גישות שונות ומגוונות לזהות יהודית ברחבי העולם.

**מתווה הסיור**

**פתיחה והצגת מטרת הסיור:** הפתיחה צריכה להמשיג את העובדה שככלל, המוזיאון מציג זהויות שונות המרכיבות את העולם היהודי אך לא פחות מכך, הוא מהווה מעין מראה עבור המבקרים לבירור זהותם האישית. הגדרת העצמי לא רק במה אני אלא גם מה אני לא. כך מוזמנים המבקרים גם להכיר אך גם לראות מה מהמוצגים מעניין אותם, משמח אותם, מרגיז אותם, מסקרן אותם וכו'.

הסיור בנוי על שני חלקים –

החלק הראשון מציג הסבר על מה מחבר בנינו ומה משותף לנו? הוא מתרחש בקומת יסודות (חלק מבאי הסיור מגיעים לאחר הרצאת "מבוא לעמיות יהודית" – להתחבר להרצאה). ניתן ליצור דיון: מה משותף לכולנו? מה משותף לך X בינך ובין Y? בואו נראה זאת בעזרת כמה מוצגים.

החלק השני הוא ההסבר כי המוזיאון מאמין כי ליהודים הפזורים ברחבי העולם יש שישה נכסים משותפים. ו**כמו DJ בעמדתו – יש לנו את היכולת להגביר ולהנמיך כל נכס בכל תקופה וזמן**.. יחד נצא למסע שיעבור בדרך שהמוזיאון מציג את הנכסים הללו. נבקש מכם למצוא את עצמכם בכל נכס ונכס, ולצד זה לחשוב על היהודי.ה שבעמדה מגביר.ה ומנמיך.ה באופן שונה מכם.ן.

**יש הרבה תחנות שיכולות להיות תחת כמה נכסים כמובן. לדוג' קודקס ששון- הוא גם זיכרון היסטורי, גם אורח חיים, גם זיקה לציון וישראל וכו' וכו'... זה נותן מרחב אפשרות, ובעיקר שיח של מציאה עצמית של המבקר – אני יכול.ה למצוא זיכרון היסטורי באשכנז- ספרד, ואני יכול.ה למצוא זאת גם בחייזר שמדבר על העם היהודי בקולנוע.**

**קומה 1**

מה מחבר בנינו? האם יש דברים משותפים לקולנו?

**קודקס ששון**

**מוקד השבת**

**קומה 3**

* ערכים יהודיים

**מוקד קהילות וגבולות- מוצג ''תיקון עולם''** – ערך יהודי המגיע מהמשנה וביטויו השונים ברחבי העולם היהודי. ניתן ליצור דיון: האם יש דבר כזה ערכים יהודים?

**מוקד האינדיבידואלים** – מורכבות הערכים היהודיים מהזויות השונות של הזהויות היהודיות.

**מנהגים ומסורות-** בין פולקלור למשמעות עמוקה . הסביבון, הרעשן וקישוט לסוכה מסמלים עבורנו מנהגים וחגים, אך באותה מידה הם מסמלים עבורנו ערכים משותפים- חירות, משפחתיות, מסורת.

* עברית ושפות יהודיות

באיזה שפה מדברים יהודים? באיזו שפה דיברו סבא וסבתא של כולנו? האם זהו נכס מחבר?

**מוקד שפות יהודיות- מוצג מילון אליעזר בן יהודה**  - דמות יהודית-תרבותית-ישראלית פורצת דרך אשר הקימה לתחייה את השפה העברית, העברית המחודשת והמדוברת כאקט ציוני במאה ה20. חשוב להסביר את החשיבות של החייאת השפה העברית- שפה עתיקה, קדושה ולא מדובר שהופכת בפרויקט חסר תקדים לשפת הכלל בישראל.

**מוקד ספרות-** **מוצג מכונת הכתיבה של יצחק בשביס זינגר –** דמות יהודית-תרבותית אשר ביצירותיו הכתובות ביידיש ביקש לשמר תרבות ועולם אשר הלך ונעלם.

* אורח חיים יהודי-

**מוקד חגים \ אוכל** – איך אורח חיים משותף לכלל העם.

למתקדמים: מוקד יודאיקה, מוצג **קידוש TO GO**

* תרבות ויצירתיות יהודית

בין תרבות לזיכרון היסטורי-

**מוקד הקולנוע- בין ET לרשימת שינדלר-** דמותו של סטיבן שפילברג כיוצר אמריקאי-בינלאומי המציג דרך בחירותיו היצירתיות את המורכבות והשיח סביב זיכרונות היסטוריים יהודיים.

**מוקד התיאטרון- הדיבוק-** על המפגש בין זיכרון ממשי לסיפור.

ניתן לבחור גם מיצג ממוקד המוזיקה- ולתת זמן חופשי לחפש מיצג תרבותי שמייצג אתכם.ן או משפחתכם.ן .

**קומה 2**

* זיכרון היסטורי -

**סינגוגה ואקלזיה, בלמונטה** - נציג בפני המשתתפים את האחיות-אויבות, אקלזיה וסינגוגה. נשאל אותם מה הם יכולים לספר לנו על מערכת היחסים ביניהן, מה הם מזהים בדמויות. איך הם ידעו מי זאת אקלזיה ומי זאת סינגוגה? האם הם יכולים לנחש איפה מופיעים פסלים שכאלה? נספר כי בעבר, מרבית הציבור לא ידע קרוא וכתוב (במיוחד ללא בלטינית, שפת הכנסיה) ועל מנת להעביר מסרים ונרטיבים, כנסיות השתמשו בציורים ופסלים. נסביר את רדיפת היהודים, ונגיע לרגע שיא- גירוש ספרד וסיפורה של קהילת בלמונטה. . איך שומרים על זיכרון?

לא תמיד זיכרון נשמר באופן מודע… מנורת השמן הפשוטה של אנוסי בלמונטה מגלמת את כוחו של הזיכרון כמנגנון של התנגדות והמשכיות. בכל ערב שבת, כאשר נשות הקהילה טוו את פתילות הפשתן בליווי תפילה בפורטוגזית שעברה בלחישה מאם לבת, הן הפכו את האקט היומיומי של הדלקת האור לאקט של שימור מורשת. המנורה הפשוטה—אובייקט נפוץ שלא עורר חשד—הפכה לכלי נשק בקרב על הזהות, מסווה מבריק שמאחוריו המשיכה היהדות לבעור במשך למעלה מ-500 שנה.

* זיקה למדינת ישראל וחיבור רבגוני לישראל

**מוקד המודרנה- חנוכיית אנסן**  – נאמנות למקום או נאמנות לעם? מורכבותה של נאמנות לישראל לצד הנאמנות למקום המגורים. היכולת הדואלית להיות נאמנים לעולם היהודי (חשוב להתייחס לתאריכים על החנוכייה) לצד הנאמנות לממשל המקומי.

**ישראל במספרים-** איך מספרים את הסיפור הישראלי?

ניתן לדבר גם על זיקה לישראל דרך תמונות ההפגנות בניו יורק למען יהודי בריה"מ – "שלח את עמי" - סולידריות משותפת (נכס של ערכים משותפים) ועשייה צען הרעיון הציוני והישראלי.

מוקד **קומ**.**יוניטי** – היווצרותן של קהילות יהודיות ע''פ מאפיינים שונים וחדשים במאה ה21. השאלה לאן המודל עוד ימשיך להתפתח ומה דעתנו על כך?

**סיכום**

נחזור שוב על המטרה של הסיור שקיימנו, כבחינת מרחב שמבקש לבטא רעיונות מופשטים באופן ויזואלי ומעשי. מוזיאון הוא ייחודי משום שהוא נשאר כפי שהוא לאורך זמן, גם בעולם משתנה אך התפקיד שלנו כאנשים בעלי תודעה הוא לבחון כל הזמן את העולם היהודי המשתנה סביבנו ולראות בעין מפוקחת כיצד אנחנו עדיין משמרים את הסולידריות הזו והחיבור אליו.